**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME**

2018 m. gruodžio 20 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos akcinių bendrovių įstatymo 21 straipsnio 1 dalimi, 20 straipsnio 2 dalimi bei atsižvelgdama į uždarosios akcinės bendrovės „Plungės šilumos tinklai“ 2018 m. lapkričio 29 d. raštą Nr. S-223 „Dėl visuotinio akcininkų susirinkimo“, Plungės rajono savivaldybės taryba n u s p r e n d ž i a:

Įgalioti Plungės rajono savivaldybės administracijos direktoriaus pavaduotoją Česlovą Kerpauską atstovauti Plungės rajono savivaldybei uždarosios akcinės bendrovės „Plungės šilumos tinklai“ (kodas 170535455) visuotiniame akcininkų susirinkime, kuris vyks 2018 m. gruodžio 21 d. 13 val. bendrovės patalpose, V. Mačernio g. 19, Plungėje, ir balsuoti darbotvarkės klausimu „Dėl kredito linijos 300000 Eur, 200000 Eur turimos 2016-12-29 kredito linijos, sutartis Nr. KLS-2016-087-20, refinansavimui ir 100000 Eur įmonės apyvartinių lėšų papildymui.“ „už“.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Č. Kerpauskas

Kalbos tvarkytojas A. Eidukaitis

Sprendimo projektą rengė Juridinio ir personalo administravimo skyriaus vedėjas V. Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME “**

2018 m. gruodžio 18 d.

Plungė

1. **Parengto teisės akto projekto tikslai ir uždaviniai.**

Įgalioti Plungės rajono savivaldybės administracijos valstybės tarnautoją dalyvauti UAB „Plungės šilumos tinklai“ visuotiniame akcininkų susirinkime ir balsuoti už pritarimą kredito linijos refinansavimui ir padidinimui.

1. **Teisės akto projekto esmė, parengimo priežastys ir esmė.**

Refinansuoti turimą kredito liniją naudingesnėmis įmonei sąlygomis ir padidinti ją 100000 Eur apyvartinėms lėšoms.

Plungės rajono savivaldybės tarybai, kaip turtines ir neturtines akcininko teises įgyvendinančiai institucijai, reikia pačiai dalyvauti visuotiniame akcininkų susirinkime arba įgalioti asmenį, kad jis išreikštų Savivaldybės tarybos valią susirinkimo darbotvarkėje esančiais klausimais.

1. **Lėšų poreikis.**

Lėšų sprendimo įgyvendinimui nereikės.

1. **Laukiami rezultatai.**

Įgaliotas asmuo dalyvaus UAB „Plungės šilumos tinklai“ visuotiniame akcininkų susirinkime ir balsuos už kredito linijos refinansavimą ir padidinimą.

1. **Kita svarbi informacija.**

Sprendimo projekto rengėjo nuomone, teikiamu Tarybai svarstyti teisės akto projektu numatomas teisinis reguliavimas korupcijos masto nepaveiks.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas Juridinio ir personalo administravimo skyriaus vedėjas Vytautas Tumas